CELEX: 62016TN0372
Language: el
Date: 2016-07-11 00:00:00
Title: Υπόθεση T-372/16: Προσφυγή της 11ης Ιουλίου 2016 — Bammer κατά EUIPO — mydays (Männerspielplatz)

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/34
            
         Προσφυγή της 11ης Ιουλίου 2016 — Bammer κατά EUIPO — mydays (Männerspielplatz)
   (Υπόθεση T-372/16)
   (2016/C 314/46)
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Alexander Bammer (Sindelfingen, Γερμανία) (εκπρόσωπος: W. Riegger, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: mydays GmbH (Μόναχο, Γερμανία)
   
      Στοιχεία σχετικά με τη διαδικασία ενώπιον του EUIPO
   
   
      Δικαιούχος του επίδικου σήματος: Ο προσφεύγων
   
      Επίδικο σήμα: Λεκτικό σήμα της Ευρωπαϊκής Ένωσης «Männerspielplatz» — Υπ’ αριθ. 8 534 364 σήμα της Ευρωπαϊκής Ένωσης
   
      Διαδικασία ενώπιον του EUIPO: Διαδικασία για την κήρυξη ακυρότητας
   
      Προσβαλλόμενη απόφαση: Απόφαση του πρώτου τμήματος προσφυγών του EUIPO της 28ης Απριλίου 2016 στην υπόθεση R 1796/2016-1
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει το EUIPO στα δικαστικά έξοδα, συμπεριλαμβανομένων των εξόδων της διαδικασίας ενώπιον του τμήματος προσφυγών.
            
         
      Προβαλλόμενοι λόγοι
   
   
               —
            
            
               Το τμήμα προσφυγών δεν έλαβε ως αφετηρία του, στο πλαίσιο της αποφάσεως, την ημερομηνία υποβολής της αιτήσεως καταχωρίσεως τον Σεπτέμβριο του 2009·
            
         
               —
            
            
               Το τμήμα προσφυγών δεν συνεκτίμησε κατά τρόπο επαρκή και ορθό τη σημασία των αποφάσεων των δικαστηρίων της Στουτγάρδης ως ισχυρών ενδείξεων·
            
         
               —
            
            
               Το τμήμα προσφυγών δεν εκτίμησε ορθώς τα έγγραφα του 2009 ακριβώς και σε σχέση και με το σκεπτικό των αποφάσεων των δικαστηρίων της Στουτγάρδης·
            
         
               —
            
            
               Στο πλαίσιο της επιχειρηματολογίας του, το τμήμα προσφυγών παρέβλεψε ότι προσέδωσε στο επίμαχο σήμα σημασία την οποία εν ουδεμία περιπτώσει είχε το 2009, διότι η ονομασία ουδεμία σχέση είχε ιδίως προς τα προϊόντα ή τις υπηρεσίες για τα οποία είχε καταχωριστεί·
            
         
               —
            
            
               Το επίμαχο σήμα έχει επομένως διακριτικό χαρακτήρα και δεν έχει περιγραφικό περιεχόμενο ακριβώς σε σχέση με τα προϊόντα ή τις υπηρεσίες για τα οποία είχε καταχωριστεί.